ІІ ЭТАП РЭСПУБЛІКАНСКАЙ АЛІМПІЯДЫ ПА ВУЧЭБНЫХ ПРАДМЕТАХ “БЕЛАРУСКАЯ МОВА” І “БЕЛАРУСКАЯ ЛІТАРАТУРА”

КОМПЛЕКСНАЯ РАБОТА

*Лістапад 2023*

**9 клас**

**ДАВЕДКІ**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| №1 | №2 | №3 | №4 | №5 | №6 | №7 | №8 | №9 | №10 |
| 6 | 6 | 6 | 6 | 6 | 6 | 6 | 6 | 6 | 6 |

Шаноўныя калегі! Звяртаем вашу ўвагу, што ў выпадку, калі ўдзельнік дапусціў пунктуацыйную, арфаграфічную памылку, то здымаецца 0,1 бал; калі іншае не прадугледжана ўмовай задання.

**Заданне 1.** Устанавіце, якімі гукамі адрозніваюцца першыя словы ад другіх у парах.

– Запішыце гэтыя гукі ў квадратных дужках (*3 балы: 0,5 балаў за правільна ўказаныя гукі да адной пары слоў; калі хоць адзін гук указаны няправільна — нуль балаў*).

– Запішыце па адным рускамоўным адпаведніку да кожнай пары (*3 балы: 0,5 балаў за кожнае слова-адпаведнік*)*.*

*Максімальны бал — 6.*

|  |  |  |
| --- | --- | --- |
| Пары слоў | Гукі | Рускамоўны адпаведнік |
| 1. Альяс — альвас | [й] – [в] | алоэ, столетник; |
| 2. Сасмаглы — сасмяглы | [см] – [с’м’] | жаждущий; пересохший; запекшийся; изнывший, истомившийся (от жажды); |
| 3. Літвін — ліцвін | [т] – [ц’] | литвин; |
| 4. Цвіркун — цвыркун | [ц’в’і] – [цвы] | сверчок; |
| 5. Збаёдаць — збяёдаць | [зб] – [з’б’] | потерять, затерять; погубить, угробить; потратить впустую; |
| 6. Гнеды — гняды | [э] – [а] | гнедой. |

**Заданне 2.** Запоўніце пустыя клеткі табліцы.

*Максімальны бал — 6 (0,5 бала за кожную клетку)*

|  |  |  |
| --- | --- | --- |
| Слова  ў пач. форме | Слова ў форме род. скл. адзін. ліку | Значэнне слова |
| Бівень | біўня | вельмі развітыя разцы або іклы ў некаторых млекакормячых (сланоў, дзікоў, бегемотаў і інш.) |
| Вулей | вулея | штучнае жыллё меданосных пчол, вырабленае чалавекам–пчаляром – для іх утрымання на пчальніку |
| Сівец | сіўцу | шматгадовая травяністая расліна сямейства злакаў з цвёрдым шчацінападобным сцяблом, якая сустракаецца на дрэннай пашы, лузе |
| Камéль | камля́ | тоўсты канец бервяна |
| Човен | чоўна | лёгкая лодка, выдзеўбаная з дрэва |
| Будзень | будня | будны, не святочны дзень |
| Медаль | медаля | асаблівы знак, які выпускаецца ў памяць аб якой-небудзь падзеі, з нагоды юбілейных дат і інш.; узнагарода за пэўныя дасягненні. |

**Заданне 3.** Запішыце прапушчаную інфармацыю.

*Максімальны бал — 6.*

1. Прыставачнаму прыслоўю рускай мовы **вовне** адпавядае беларускае прыслоўе *знадворку*, утворанае *прыставачна-суфіксальным спосабам* (або: пры дапамозе прыстаўкі *з***-** і суфікса –*у*). (2 балы).

2. Прыставачнаму прыслоўю рускай мовы **насквозь** адпавядае беларускае прыслоўе *наскрозь*, утворанае *прыставачным спосабам* (або: пры дапамозе прыстаўкі *на*-). (2 балы).

3. Нематываванаму прыслоўю рускай мовы **поперек** адпавядае беларускае прыслоўе *упоперак*, утворанае *прыставачным спосабам* (або: пры дапамозе прыстаўкі *у*-). (2 балы).

**Заданне 4.** Ад дзеясловаў утварыце дзеепрыслоўі і абазначце ў іх націскныя склады (3 балы: 0,5 бала за кожнае слова). Сфармулюйце правіла з трох пунктаў абазначэння націскных складоў у дзеепрыслоўях незакончанага трывання (3 балы: 1 бал за кожны пункт).

*Максімальны бал – 6.*

І. Ляця́ць – летучы́, бая́цца – баючы́ся, гóляць – гóлячы, лíчаць – лíчачы, шавéляць – шавéлячы, гарáць – гаручы́.

**Правіла**.

У дзеепрыслоўях незакончанага трывання націск падае:

– на аснову, калі ў адпаведных дзеясловах 3-й асобы мн. ліку цяперашняга часу націск таксама на аснове: *гóляць* – *гóлячы*, *чытаюць – чытаючы, вéраць* – *вéрачы, раскладáюць* – *раскладáючы*, *клекатáць* – *клякочуць* – *клякóчучы, крáдуць* – *крáдучы*;

– на канцавы склад суфікса (-***учы***, -***ючы***), калі ў адпаведных дзеясловах 3-й асобы мн. ліку цяперашняга часу націск на канчатку: *ляця́ць* – *летучы́*, *бая́цца* – *баючы́ся*, *гарáць* – *гаручы́*, *даю́ць* – *даючы́*, *маўчáць* – *маўчучы́*, *берагýць* – *берагучы́*, *спя́ць* – *сплючы́*;

– на аснову, калі ўтвораны ад дзеясловаў 2-га спражэння пры дапамозе суфіксаў -***ачы***- (-***ячы***-): шавéляць – шавéлячы, вýдзяць – вýдзячы, грамя́ць – грóмячы, хмы́ляцца – хмы́лячыся, пéрыць – пéрачы,

**Заданне 5.** Успомніце і складзіце па двух словах прыказку або прымаўку, запішыце значэнне.

*Узор: Жук – гук : Малы жук, дыя вялікі гук : Гаворыцца з неадабрэннем пра таго, хто перабольшвае свае якасці, магчымасці.*

*Максімальны бал – 6.*

|  |  |  |
| --- | --- | --- |
| пара | прыказка або прымаўка | Значэнне  *!!!! прымаем любы лагічны варыянт за правільны адказ* |
| Гаршок — печ | Хоць гаршком называй, але ў печ не стаўляй (варыянты: называй хоць гаршком, але ў печ не стаў; хоць гаршком называй, адно ў печ не стаўляй) | 1) кажуць крыўдзіцелю: можна сцярпець маральную крыўду, але не трэба чыніць мне крыўды фізічнай; 2) гаворыцца калі хто-небудзь не зважае на тое, як яго назвалі або празвалі. |
| Справа — слава | Якая справа, такая і слава | Кожны мае тое, чаго ён заслугоўвае, чаго ён варты. |
| Работа — мазоль | Гультай за работу — мазоль за руку | Кажуць пра чалавека, непрывычнага да фізічнай працы, у якога хутка націраюцца мазалі на руках. |
| Шыла — мех | Шыла ў мяху (мяшку) не схаваеш | Немагчыма ўтаіць тое, што само сябе выдае. |
| Сасна — бор | Кожная сасна свайму бору песню спявае | Кожны чалавек абараняе інтарэсы людзей свайго асяроддзя. |
| Ваўкі — лес | Ваўкоў баяцца — у лес не хадзіць | Калі баяцца цяжкасцей, небяспекі, то не варта пачынаць, што-небудзь. |

**Заданне 6.** Замяніце рускамоўныя адзінкі беларускімі аднаслоўнымі адпаведнікамі. Запішыце.

*Максімальны бал — 6.*

1. К (*время суток, следующее за днём и предшествующее ночи*) ***вечару*** Марыльцы (*стало хуже*) ***пагоршала.***

2. (*Двор около дома*) ***Падворак*** быў чыста падмецены (*веником из прутьев*) ***дзеркачом***.

3. Не кожны з хлапцоў вытрымліваў сезон: хтосьці кідаў (*занятие* *землекопа*) ***грабарства***, смялейшыя ехалі на заробкі аж у (*Северную* *Пальмиру*) ***Пецярбург***.

4. Я часта прыпыняюся каля сталоў, дзе разлажыла прадаўшчыца (*народное лечебное средство из различных трав*) ***зёлкі***, сабраныя з усіх лугоў палёў, на скрыжаваннях і на (*курганах, в которых по народному поверью похоронены богатыри*) ***валатоўках***.

5. Паляўнічы нарэшце (*выбился из сил*) ***змогся***.

6. Пры друкарні была збудаваная і (*малое предприятие по производству бумаги*) ***паперня***.

7. А (*католический священник, возглавляющий приход*) ***пробашч*** у турботах не разагнуў спіны ў касцельным сутарэнні.

8. Ударыў у елку гняўлівы (*удар грома или молнии*) ***пярун***.

**Заданне 7.** Патрэніруемся ў арфаграфіі.

І. Запішыце нумары радкоў, дзе ўсе словы напісаны правільна – з малой літары.

*Максімальны бал — 4 балы.*

Нумары радкоў: 2, 6.

ІІ. Запішыце імёны дзяўчынак, якія напісалі ўсе словы без арфаграфічных памылак.

*Максімальны бал – 2.*

|  |  |
| --- | --- |
| **Наташа** | **шынель, гусь, вокіс, шчаня, какава** |
| **Марына** | **туфель, камода, перакіс, кацяня, яблык** |
| Ірына | мазоль, кава, валяр’ян, цяля, капыт |
| Вольга | цюль, пара, прастора, бялізна, рамонак |

Імёны дзяўчынак: Наташа, Марына

**Заданне 8.** Прачытайце пяць сказаў. Запішыце, да якога разраду адносяцца прыведзеныя сказы.

*Максімальны бал — 6.*

1) Частую добрай скваркай, дык не бяруць яны. 2) Дзве фурманкі прыехалі былі на вяселле, дык і тыя сёння рана паехалі дадому. 3) Я яму кагадзе палажыў травы з балота, дык ён не есць. 4) Пара б і вучыцца, дык школы няма. 5) Хацеў выспацца, дык не даюць.

1. Паводле будовы — ***складаназлучаныя*** (1 бал).

2. Паводле мэты выказвання — ***апавядальныя*** (1 бал);

3. Паводле эмацыянальна-экспрэсіўнай афарбоўкі — ***няклічныя*** (1 бал);

4. Па адносінах да рэчаіснасці — ***сцвярджальныя*** (1 бал).

5. Укажыце нумары сказаў, дзе рэалізуюцца адносіны неадпаведнасці — **4, 5** (2 балы).

**Заданне 9.** 1) Запоўніце табліцу.

*Максімальны бал – 6.*

|  |  |  |
| --- | --- | --- |
| **Тэкст твора** | **Вершаваны памер** | **Азначэнне памера** |
| 1) Аб ёй мне будзіць успамін  На ліпе бусел клёкатам  І той стары амшалы тын,  Што лёг ля вёсак покатам. | Ямб | Двухскладовая стапа з націскам на другім складзе |
| 2) Між алешын, кустоў,  Дзе пяе салавей,  І шуміць і грыміць  Срэбразвонны ручэй. | Анапест | Трохскладовая стапа з націскам на трэцім складзе |
| 3) Па-над белым пухам вішань,  Быццам сіні аганёк,  Б’ецца, ўецца шпаркі, лёгкі  Сінякрылы матылёк. | Харэй | Двухскладовая стапа з націскам на першым складзе |
| 4) Пад казачным дубам над Нёманам сінім  хлапец прызнаваўся ў каханні дзяўчыне.  I рэхам той шэпт адгукаўся між гаю:   * Кахаю… кахаю... кахаю... кахаю... | Амфібрахій | Трохскладовая стапа з націскам на другім складзе |
| 5) Хіба на вечар той можна забыцца?  ...Сонца за борам жар-птушкай садзіцца,  Штосьці спявае пяшчотнае бор,  Пахне чабор,  Пахне чабор... | Дактыль | Трохскладовая стапа з націскам на першым складзе |

2) Успомніце назву твора і аўтара трэцяга ўрыўка. Адказ запішыце **Максім Багдановіч “Па-над белым пухам вішань…”**

**Заданне 10.** 1)Разгедзьце фотаздымкі пісьменнікаў. Устанавіце адпаведнасць паміж фотаздымкамі, аўтарамі, іх творамі.

*Максімальны бал – 6.*

АДКАЗ: 1)Б3, 2)Д5, 3)Г1, 4)А2, 5)В4

2) Запоўніце пропускі: **“Новая зямля”** – ліра-эпічная паэма, напісаная **Якубам Коласам** у пачатку ХХ стагоддзя, першы беларускі буйны эпічны твор. Аасобным кніжным выданнем паэма выйшла ў **1923** годзе. Сёлета “энцыклапедыя жыцця беларускага сялянства канца XIX – пачатку XX стагоддзяў” адзначае свой **100-гадовы** юбілей.